CELEX: 32021R0999
Language: ga
Date: 2021-06-21 00:00:00
Title: Rialachán Cur Chun Feidhme (AE) 2021/999 ón gComhairle an 21 Meitheamh 2021 lena gcuirtear chun feidhme Airteagal 8a(1) de Rialachán (CE) Uimh. 765/2006a bhaineann le bearta sriantacha i ndáil leis an mBealarúis

21.6.2021   
               
               
                  GA
               
               
                  Iris Oifigiúil an Aontais Eorpaigh
               
               
                  LI 219/55
               
            
         RIALACHÁN CUR CHUN FEIDHME (AE) 2021/999 ÓN gCOMHAIRLE
         an 21 Meitheamh 2021
         lena gcuirtear chun feidhme Airteagal 8a(1) de Rialachán (CE) Uimh. 765/2006a bhaineann le bearta sriantacha i ndáil leis an mBealarúis
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 765/2006 ón gComhairle an 18 Bealtaine 2006 a bhaineann le bearta sriantacha i ndáil leis an mBealarúis (1), agus go háirithe Airteagal 8a(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 18 Bealtaine 2006, ghlac an Chomhairle Rialachán (CE) Uimh. 765/2006 a bhaineann le bearta sriantacha i ndáil leis an mBealarúis.
                  
               
                     (2)
                  
                  
                     An 24 agus an 25 Bealtaine 2021, ghlac an Chomhairle Eorpach conclúidí inar cháin sí go láidir tuirlingt éigeantach eitilte de chuid Ryanair i Mionsc na Bealarúise an 23 Bealtaine 2021 a chuir an tsábháilteacht eitlíochta i mbaol, agus coinneáil an iriseora Raman Pratasevich agus Sofia Sapega ag údaráis na Bealarúise. D’iarr sí ar an gComhairle liostuithe breise daoine agus eintiteas a ghlacadh a luaithe ab fhéidir ar bhonn an chreata ábhartha smachtbhannaí.
                  
               
                     (3)
                  
                  
                     I bhfianaise thromchúis an teagmhais sin, ba cheart aon eintiteas amháin eile a áireamh ar liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir na mbeart sriantach a leagtar amach in Iarscríbhinn I a ghabhann le Rialachán (CE) Uimh. 765/2006.
                  
               
                     (4)
                  
                  
                     Dá bhrí sin, ba cheart Iarscríbhinn I a ghabhann le Rialachán (CE) Uimh. 765/2006 a leasú dá réir,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinn I a ghabhann le Rialachán (CE) Uimh. 765/2006 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh i Lucsamburg, 21 Meitheamh 2021.
            
               
                  Thar ceann na Comhairle
               
               
                  An tUachtarán
               
               J. BORRELL FONTELLES
            
         
         
            (1)  IO L 134, 20.5.2006, lch. 1.
      
      
         
            IARSCRÍBHINN
            Leasaítear Iarscríbhinn 1 a ghabhann le Rialachán (CE) Uimh. 765/2006 mar a leanas:
            
                        (1)
                     
                     
                        cuirtear an t-eintiteas seo a leanas leis an tábla ‘B. Daoine dlítheanacha, eintitis agus comhlachtaí dá dtagraítear in Airteagal 2(1)’:
                        
                                     
                                 
                                 
                                    Ainmneacha
                                    Traslitriú an litrithe Bealarúisise
                                    Traslitriú an litrithe Rúisise
                                 
                                 
                                    Ainmneacha
                                    (Litriú Bealarúisise)
                                    (Litriú Rúisise)
                                 
                                 
                                    Faisnéis aitheantais
                                 
                                 
                                    Cúiseanna lena liostú
                                 
                                 
                                    Dáta an liostaithe
                                 
                              
                                    ‘15.
                                 
                                 
                                    Belaeronavigatsia
                                    Fiontar faoi úinéireacht stáit
                                 
                                 
                                    Bealarúiseach: Белаэронавiгация
                                    Дзяржаўнае прадпрыемства
                                 
                                 
                                    Seoladh: 19 Korotkevich Str., Minsk, 220039, Republic of Belarus
                                    Teil. : Teil.:+375 (17) 215-40-51
                                 
                                 
                                    Tá BELAERONAVIGATSIA, fiontar faoi úinéireacht stáit, freagrach as rialú aerthráchta na Bealarúise. Tá sé freagrach, dá bhrí sin, as tuirlingt éigeantais a dhéanamh an 23 Bealtaine 2021 ar eitilt paisinéirí FR4978 go haerfort Mhionsc gan údar cuí a bheith leis. Ba é an aidhm a bhí leis an gcinneadh dar shiocair pholaitiúil sin go ndéanfaí an t-iriseoir de chuid an fhreasúra Raman Pratasevich agus Sofia Sapega a ghabháil agus a choinneáil; is brú faoi chois an méid sin i gcoinne na sochaí sibhialta agus an fhreasúra dhaonlathaigh sa Bhealarúis.
                                 
                                 
                                    21.6.2021’
                                 
                              
                                     
                                 
                                 
                                     
                                 
                                 
                                    Rúiseach: Белаэронавигация
                                    Государственное предприятие
                                 
                                 
                                    Facs: Teil.:+375 (17) 213-41-63
                                    Suíomh gréasáin: http://www.ban.by/
                                    Rphost: office@ban.by
                                    Dáta clárúcháin: 1996
                                 
                                 
                                    Tá BELAERONAVIGATSIA, fiontar faoi úinéireacht stáit, freagrach, dá bhrí sin, as cos ar bolg a imirt ar an tsochaí shibhialta agus ar an bhfreasúra daonlathach.